превозното средство се подлага на предварителна подготовка, за да се постигнат подобни условия на тези при изпитването за движение по инерция. Процедурата за предварителна подготовка, използвана при изпитване на база WLTP се различава от съответната процедура, използвана при NEDC, така че при еднакви пътища се счита, че при изпитване на база WLTP съответното превозно средство е обект на по-големи сили. Тази разлика се задава да е равна на 6 нютона и тази стойност се използва за изчисляването в съответствие с точка 2.3.8 на съпротивлението при движение съгласно процедурата NEDC.
 2.3.3. Параметри на околната среда съгласно точка 3.1.1 от Правило No 83 на ИКЕ на ООН
 За целите във връзка с корелационния инструмент, за температурата в помещението за изпитване се задава стойността 25 °C.
 Също и в случай на физическо измерване на превозно средство по точка 3, за температурата в помещението за изпитване се задава стойността 25 °C. Но по искане на производителя е възможно за температурата в помещението за изпитване при физическо измерване да се зададе да е между 20 и 25 °C.
 2.3.4. Определяне на първоначалната степен на зареждане на акумулатора
 За целите по изпитването с корелационния инструмент за първоначалната степен на зареждане на акумулатора се задава да е не по-малко от 99 %. Същото се прилага и в случай на физическо изпитване на превозно средство.
 2.3.5. Определяне на различието в предписанията за налягането в гумите
 Съгласно процедурата WLTP се използва най-ниското допустимо налягане в гумите за съответната изпитвателна маса на превозното средство, докато при процедурата NEDC това не е специфицирано. За определянето на налягането в гумите, което да се взема предвид при изчисляване на съпротивлението при движение при процедурата NEDC в съответствие с точка 2.3.8, при отчитане на различието в наляганията на гумите в зависимост от оста, на която са разположени, за налягането в гумите се приема, че е средната стойност на осреднените за двете оси стойности на минималното и максималното допустимо налягане, съответно за избраните гуми на всяка от осите при базовата маса на превозното средство при изпитване по процедурата NEDC. Изчислението се извършва и за двете превозни средства — Н и L, в съответствие със следните формули:
 За превозно средство H
 :
 За превозно средство L
 :
 където:
 Pmax,
 е средната стойност на максималните налягания на избраните гуми за двете оси;
 Pmin,
 е средната стойност на минималните налягания в избраните гуми за двете оси.
 Съответният ефект по отношение на силата на съпротивление, приложена върху превозното средство, се изчислява по следните формули съответно за превозно средство H и L:
 2.3.6. Определяне на дълбочината на протектора на гумата (TTD)
 Съгласно точка 4.2.2.2 от подприложение 4 в приложение XXI към Регламент (ЕС) 2017/1151, при изпитване по процедурата WLTP се предвижда минимално допустима дълбочина на протектора на гумата в размер на 80 %, а от друга страна съгласно точка 4.2 от допълнение 7 към приложение 4а към Правило No 83 на ИКЕ на ООН, минимално допустимата дълбочина на протектора на гумата при изпитване по процедурата NEDC се предвижда да е равна на 50 % от номиналната стойност. Това води до